సత్యం శంకరమంచి
సత్యం శంకరమంచి (1937-1987) గుంటూరు జిల్లా అమరావతిలో 1937వ సంవత్సరం మార్చి 3న శేషమ్మ, కుటుంబరావులకు జన్మించారు. తల్లిదండ్రులు పసితనంలోనే దూరమైపోగా సీతమ్మ, పెదపున్నమ్మలు సత్యాన్ని పెంచి పెద్ద చేసారు. సాహిత్యాభివృద్ధికి అన్నలు రామారావు, రాధాకృష్ణమూర్తి, పూర్ణానందశాస్త్రి గార్లు ప్రోత్సహించారు.
సత్యవాడ (ఓగేటి) ఇందిరాదేవి
సత్యవాడ (ఓగేటి) ఇందిరాదేవి పేరుపొందిన రచయిత్రి. ఈమె 1943, జూలై 21వ తేదీ గుంటూరుజిల్లా యాజలి గ్రామంలో ఓగేటి చంద్రమౌళి, విశాలాక్షీ అన్నపూర్ణ దంపతులకు జన్మించింది. ఎం.ఎ (తెలుగు) ఉత్తీర్ణురాలై మాడపాటి హనుమంతరావు స్వర్ణపతకాన్ని సాధించింది. హైదరాబాదులోని గవర్నమెంట్ సిటీ కాలేజిలో ఆంధ్రశాఖకు అధిపతిగా పనిచేసి స్వచ్ఛంద పదవీవిరమణ చేసింది. ఈమె వివిధ ప్రక్రియలలో రచనలు చేసింది. శతకాలు, గేయాలు, సాహితీ రూపకాలు, నాటికలు, చారిత్రక నవలలు, సాంఘిక నవలలు, కథలు,వ్యాసాలు రచించింది. ఈమె రచనలు వివిధ పత్రికలలో అచ్చయ్యాయి. ఆకాశవాణి, దూరదర్శన్‌లలో అనేక కార్యక్రమాలలో పాల్గొన్నది. ఈమె 2009 మే 25 న మరణించింది.